Diari Oficial de la Generalitat Valenciana


Sumari del DOGV 2816, del 30-08-1996 (1996/839087)

RESOLUCIÓ de 19 de juny de 1996, de la Direcció General del Medi Natural de la Conselleria d'Agricultura i Medi Ambient per la qual s'estableixen les normes per a la pesca de l'angula en la temporada 1996-97.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2816

Data del DOGV
:   30-08-1996

Secció del DOGV
:   ALTRES DISPOSICIONS

Número del document
:   1996/839087


Data del document
:   19-06-1996

Organisme emissor
:   Conselleria d'Agricultura i Medi Ambient

Tipus de document
:   Resolució

Anàlisi jurídica

RESOLUCIO de 19 de juny de 1996, de la Direcció General del Medi Natural de la Conselleria d'Agricultura i Medi Ambient per la qual s'estableixen les normes per a la pesca de l'angula en la temporada 1996-97. [96/A2206]  
D'acord amb allò previst en l'article 5 de l'Ordre de 17 de maig de 1990, de la Conselleria d'Agricultura i Pesca per la qual es regula amb caràcter general la pesca de l'angula a la Comunitat Valenciana, resolc:  
Primer  
L'exercici de la pesca de l'angula per a la temporada 1996-97 queda fixat per a la zona marítima-terrestre, en els llocs, el nombre de postes i les organitzacions pesqueres preferents que es determinen a continuació:  
Segon  
En cada posta sols es podrà col locar un monot homologat.  
Tercer  
El període hàbil de pesca serà el comprés entre l'1 d'octubre i el 31 de març.  
Quart  
Sols es podrà pescar des de la posta de sol dels diumenges, dilluns, dimecres i dijous que no coincidisquen amb dies festius, fins l'eixida del sol de l'endemà i es prendran de l'almanac les hores de l'eixida i de l'ocàs.  
Cinquè  
Els serveis dependents d'aquesta direcció general els dimarts podran capturar angula a les goles de la Comunitat Valenciana, des de la posta del sol fins a l'eixida, i les captures es destinaran a la repoblació i l'experimentació en centres oficials.  
Quan s'obtinga el total necessari o no s'exercisca aquesta activitat, el concessionari podrà ser autoritzat per a la pesca en aquell dia.  
L'autorització la donaran els serveis territorials de la Conselleria d'Agricultura i Medi Ambient.  
Sisè  
Queda prohibida la pesca de l'angula en llocs no previstos en l'article 1, com també la pesca per aquelles persones no expressament autoritzades.  
Setè  
La presentació, per les organitzacions pesqueres, de sol licituds per a l'adjudicació de la pesca de l'angula s'efectuarà, en aquesta temporada, en els serveis territorials de la Conselleria d'Agricultura i Medi Ambient de la província respectiva, dins els 15 dies següents a la publicació d'aquesta resolució en el Diari Oficial de la Generalitat Valenciana.  
Vuitè  
Els serveis territorials de la Conselleria d'Agricultura i Medi Ambient efectuaran les adjudicacions abans del 20 de setembre d'enguany.  
Novè  
Cada organització pesquera haurà de presentar una instància, que serà facilitada als serveis territorials, junt amb una llista en què figuren els pescadors que havien obtingut autorització per a la pesca de l'angula l'any anterior, i una altra amb les noves autoritzacions sol licitades si n'hi ha. Tant la sol licitud com els llistats hauran d'anar firmats i segellats pel president de la societat.  
En totes dues llistes ha de figurar: nom i cognoms, professió, domicili, municipi, número de DNI i número d'afiliació a la Seguretat Social.  
S'adjuntaran fotocòpies compulsades de cadascun dels DNI, afiliació a la Seguretat Social i certificat d'homologació del monot.  
La direcció territorial corresponent autoritzarà l'organització pesquera, en representació dels pescadors inclosos en les relacions anteriorment esmentades.  
Deu  
Continuarà en vigor durant aquest període la concessió per a l'aprofitament de la pesca de l'angula de les goles del Rei, de Sant Llorenç, de l'Estany i del riu Vaca.  
Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana.  
València, 19 de juny de 1996.- La directora general del Medi Natural: Pilar Máñez Capmany.